rejauldu/bengali-wikipedia huggingface dataset:
বংশীধর কর (জন্ম: ১৯২৫ - মৃত্যু: ২৭ সেপ্টেম্বর ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। বংশীধর মেদিনীপুরের লালপুরের বাসিন্দা ছিলেন। তার পিতার নাম রাধাকৃষ্ণ। বংশীধর ১৯৪২ খ্রিষ্টাব্দে ভারত ছাড় আন্দোলনের সময়ে বেলবনী ক্যাম্পে পুলিশের গুলিতে আহত হন এবং ওই দিনই মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৪৬,    তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
জেরেলিন মিশেল পেরেরা (জন্ম ১২ আগস্ট ১৯৮২) একজন শ্রীলঙ্কার মহিলা ক্রিকেটার। তিনি ২০০৫ মহিলা ক্রিকেট বিশ্বকাপে শ্রীলঙ্কা ক্রিকেট দলের সদস্য ছিলেন।  তথ্যসূত্র   বহিঃসংযোগ     বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার মহিলা ক্রিকেটার বিষয়শ্রেণী:শ্রীলঙ্কা মহিলা একদিনের আন্তর্জাতিক ক্রিকেটার বিষয়শ্রেণী:কোল্টস ক্রিকেট ক্লাবের ক্রিকেটার বিষয়শ্রেণী:ত্রিনকোমালির ব্যক্তি বিষয়শ্রেণী:শ্রীলঙ্কান নারী ক্রিকেটার বিষয়শ্রেণী:শ্রীলঙ্কার নারী একদিনের আন্তর্জাতিক ক্রিকেটার বিষয়শ্রেণী:ক্রিকেট ম্যাচ রেফারি
রবিন এভারার্ডুস গোসেন্স (; জন্ম: ৫ জুলাই ১৯৯৪) হলেন একজন জার্মান পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব আতালান্তা এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।  ২০২০ সালে, গোসেন্স জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ৫ ম্যাচে অংশগ্রহণ করেছেন। ব্যক্তিগতভাবে, গোসেন্স বেশ কিছু পুরস্কার জয়লাভ করেছেন, যার মধ্যে ২০১৯–২০ সেরিয়ে আ বর্ষসেরা দলে অন্তর্ভুক্তি অন্যতম।  প্রারম্ভিক জীবন রবিন এভারার্ডুস গোসেন্স ১৯৯৪ সালের ৫ই জুলাই তারিখে জার্মানির এমেরিখ আম রাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                  বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:আতালান্তা বেরগামাস্কা কালচোর খেলোয়াড় বিষয়শ্রেণী:জার্মান পুরুষ ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:এরেডিভিজির খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:নর্ডরাইন-ভেস্টফালেনের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ওলন্দাজ বংশোদ্ভূত জার্মান ব্যক্তি বিষয়শ্রেণী:এরস্টে ডিভিজির খেলোয়াড় বিষয়শ্রেণী:এসবিভি ভিতেসের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:১. ফুটবল ক্লাব ইউনিয়ন বার্লিনের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:জার্মান প্রবাসী পুরুষ ফুটবলার
frame|alt=Time-lapse photography sequence of a peach becoming progressively discolored and disfigured|Mold growth covering a decaying peach. The frames were taken approximately 12 hours apart over a period of six days. thumb|Mold growing on a clementine thumb|Spinellus fusiger growing on the mushroom Mycena haematopus thumb|ছাতাযুক্ত টমাটো ছাতা একপ্রকার নিম্ন শ্রেণীর ছত্রাক। এগুলো সাধারণত আর্দ্র স্থানে জন্মায়, যেমন রুটি,দই বা দধি, অনেক দিনের পুরানো জুতা, ভেজা কাপড় ইত্যাদি।   শ্রেণীবিন্যাস    আবাস স্থল    খাদ্য    কোষীয় গঠন    জীবন চক্র    ব্যবহারিক প্রয়োগ   আরোও দেখুন  মাইকোরাইজা  তথ্যসূত্র  বহিঃসংযোগ   The EPA's guide to mold  বিষয়শ্রেণী:ছত্রাক বিষয়শ্রেণী:জীব
আন্ডারগ্রাউন্ড পিস লাভারস বাংলাদেশের একটি স্বাধীন সঙ্গিতদল, যা ১৯৭২ সালে প্রতিষ্ঠিত হয়। এটি স্বাধীন বাংলাদেশে গঠিত প্রথম সঙ্গীত দল।   ইতিহাস  থাম্ব|সত্তরের দশকে একটি ক্লাবে আন্ডারগ্রাউন্ড পিস লাভারসের সঙ্গীত পরিবেশনের দৃশ্য   ১৯৭২ - ১৯৭৫: প্রারম্ভিক সময়  ১৯৭২ সালের জানুয়ারি মাসে দস্তগীর হক, ওমর খালেদ রুমী, সাজ্জাদ আলী, সালাউদ্দীন খান এবং শাহেদুল হুদা মিলে গঠন করেন আন্ডারগ্রাউন্ড পিস লাভারস ব্যান্ডটি যা ছিলো স্বাধীন বাংলাদেশের প্রথম ব্যান্ড দল। ১৯৭২ সালের মার্চ মাসে হোটেল পূর্বানীতে অনুষ্ঠিত বাংলাদেশের প্রথম কনসার্টে অংশ নেয় ব্যান্ডটি। হোটেল ইন্টারকন্টিনেন্টালের সাথে তাদের এক বছরের চুক্তি হয়। ব্যান্ড দলটি সেসময় বিভিন্ন অনুষ্ঠান ও ক্লাবগুলোতে জনপ্রিয় ইংরেজি গান ও কিছু বাংলা গান পরিবেশন করত। ব্যান্ডটি সত্তরের দশকে বাংলাদেশে জনপ্রিয় হয়ে উঠেছিলো। ১৯৭৩ সালে মুক্তি পাওয়া ‘ধীরে বহে মেঘনা’সহ বেশ কয়েকটি চলচ্চিত্রের আবহসংগীতের কাজ করেছে দলটি। ১৯৭৪ সালের দুর্ভিক্ষের সময় দলটি দাতব্য অনুষ্ঠান করে অর্থ সংগ্রহ করে। ১৯৭৫ সালে ব্যান্ড দলটি ভেঙ্গে যায় এবং রুমী ছাড়া সকল সদস্য বিদেশ চলে যান।   ২০১১ - বর্তমান: প্রত্যাবর্তন  ২০১১ সালে এবং পরবর্তীতে ২০১৬ সালে ব্যান্ডের সদস্যদের বাংলাদেশে পুনর্মিলন হয়। ২০১৭ সালের ৭ জানুয়ারিতে দল গঠনের ৪৫ বছর পূর্তিতে ঢাকা ক্লাবের বেঙ্গল লাউঞ্জে তাদের স্বনামে প্রথম অ্যালবাম প্রকাশ করে।   বর্তমান সদস্যতালিকা  আন্ডারগ্রাউন্ড পিস লাভারস-এর বর্তমান লাইন-আপ হলো:   দস্তগীর হক (মূল কন্ঠ)  ওমর খালেদ রুমী (কণ্ঠ এবং গিটার)  সাজ্জাদ আলী (কণ্ঠ এবং গিটার)  সালাউদ্দীন খান (বেস ও কণ্ঠ)  শাহেদুল হুদা (ড্রাম এবং কণ্ঠ)   ডিস্কোগ্রাফি  এই ব্যান্ডটির একমাত্র অ্যালবামের শিরোনাম তাদের নামে দেওয়া। এই অ্যালবামটিতে ১৩টি গান রয়েছে। এর মধ্যে ইংরেজি গান রয়েছে ৯টি:  ম্যান অন দ্যা স্ট্রিট  এইন'ট নো অরডিনারি কাইন্ড  নেভার সে গুডবাই  অ্যান্ড আই ওয়ান্ডার  বিচ টাউন  বৃষ্টি  জানিনা  সন্ধ্যা  লিজি  হাউ ক্যান ইউ ফল ইন লাভ  আমার গান রিগায়ে  যাই যাই যাই যাই  ইউ হ্যাভ গট অ্যা ফ্রেন্ড   কিংবদন্তি  ২০১৭ সালে ইমতিয়াজ আলম বেগ দলটিকে নিয়ে জি সিরিজের পরিবেশনায় ‘মেন ফ্রম সেভেন্টি টু’ শিরোনামের ১৯ মিনিটের তথ্যচিত্র নির্মাণ করেছিলেন।   তথ্যসূত্র    বহিঃসংযোগ   আন্ডারগ্রাউন্ড পিস লাভারস অ্যালবামটির আনুষ্ঠানিক ইউটিউব লিংক  বিষয়শ্রেণী:বাংলাদেশী সঙ্গীত দল বিষয়শ্রেণী:বাংলা ব্যান্ড
নতুন নিবন্ধ টহল নীতিমালাটি বাংলা উইকিপিডিয়াতে নিবন্ধ টহলদানকারীর জন্য একটি নির্দেশিকা ও এটি সম্প্রদায়ের ঐকমত্যের ভিত্তিতে তৈরি একটি গ্রহণযোগ্য আদর্শ বা নীতিমালা। বাংলা উইকিপিডিয়াতে নতুন অবদানকারীগণ অবদান রাখা শুরু করার পর যাতে তারা একটি বন্ধুত্বপূর্ণ পরিবেশ পায় তা নিশ্চিত করার লক্ষ্যেই এই নীতিমালাটি তৈরি করা হয়েছে।  অনেক সময় দেখা যায় নতুন অবদানকারী নতুন নিবন্ধ তৈরি করার পরপরই সেখানে নিবন্ধ টহলদানকারীগণ পরিষ্করণ বার্তা টেমপ্লেট যুক্ত করেন। কিন্তু একজন নতুন অবদানকারীর অধিকাংশ সময়ই এ বার্তা টেমপ্লেটসমূহ বুঝতে অসুবিধা হয় ফলশ্রুতিতে নিরোৎসাহিত হয়ে অনেকেই অবদান রাখা বন্ধ করে দেন। এ অবস্থা পরিবর্তনের চেষ্টা হিসেবে ২০১৬ সালে বাংলা উইকিপিডিয়া সম্প্রদায় নিবন্ধ টহলদানকারীদের জন্য এই নীতিমালাটি ঐকমত্যের ভিত্তিতে তৈরি করে।   বাংলা উইকিপিডিয়ায় নতুন নিবন্ধ তৈরি হওয়ার ৪৮ ঘণ্টা পূর্বে কোন ধরণের ‘নিবন্ধ পরিষ্করণ ট্যাগ’ বা ‘বিরোধ, উৎস/উদ্ধৃতি/তথ্যসূত্র, রক্ষণাবেক্ষণ বার্তা টেমপ্লেট’ যুক্ত করা যাবে না। তবে যেসব নিবন্ধ দ্রুত অপসারণ বিচারধারায় অপসারণযোগ্য সে নিবন্ধসমূহ এই নীতিমালার আওতাভূক্ত নয় (যেমন, কপিরাইট সমস্যা, স্প্যাম, বিজ্ঞাপন, নিজের জীবনী ইত্যাদি)।  যে কোন নিবন্ধে (নতুন অথবা পুরাতন) পরিষ্করণ/রক্ষণাবেক্ষণ বার্তা টেমপ্লেট যুক্ত করার পর অবশ্যই নিবন্ধ প্রণেতা বা যিনি অবদানটি রেখেছেন তাকে বার্তা দিয়ে সমাধানের উপায়সহ ব্যখ্যা করতে হবে।  টহলদানকারীদের জন্য  বিশেষ:নতুন পাতাসমূহ পাতায় বাংলা উইকিপিডিয়ায় তৈরি সব নতুন নিবন্ধের তালিকা রয়েছে। উক্ত পাতার উপরে নোটিশে ‘৪৮ ঘণ্টা’ পূর্বে তৈরি হওয়া সব নিবন্ধের তালিকা পাবেন। হলুদ রঙ দ্বারা নির্দেশ করছে যে, নিবন্ধটি এখনো পরীক্ষা করা হয়নি।  বিষয়শ্রেণী:উইকিপিডিয়া নীতিমালা ও নির্দেশাবলী
কিম জে-দোক (; জন্ম: ১২ এপ্রিল ২০০৪) হলেন একজন দক্ষিণ কোরীয় তীরন্দাজ, যিনি দক্ষিণ কোরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  জে-দোক দক্ষিণ কোরিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ৩টি স্বর্ণ পদক জয়লাভ করেছেন।  প্রারম্ভিক জীবন কিম জে-দোক ২০০৪ সালের ১২ই এপ্রিল তারিখে দক্ষিণ কোরিয়ার সিউলে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন জে-দোক দক্ষিণ কোরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৪২টি ১০ পয়েন্ট অর্জন করে সর্বমোট ৬৮২ পয়েন্ট নিয়ে তিনি ৬২তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩য় স্থান অধিকারী দক্ষিণ আফ্রিকার ভিয়ান রুর মুখোমুখি হয়েছিলেন, যেখানে তিনি ৬–০ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর কোয়ার্টার-ফাইনালে ব্র্যাডি এলিসনের কাছে ৬–০ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি কিম উ-জিন এবং লি উ-সোকের সাথে দক্ষিণ কোরীয় দল হিসেবে পুরুষদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ১২০টি ১০ পয়েন্ট অর্জন করে সর্বমোট ২০৪৯ পয়েন্ট নিয়ে ১ম স্থান অধিকার করেছিল। অতঃপর কোয়ার্টার-ফাইনালে তারা জাপানকে ৬–০ সেট পয়েন্টের ব্যবধানে পরাজিত করে পরবর্তী পর্বে উত্তীর্ণ হয়েছিল। পরবর্তীকালে সেমি-ফাইনালে চীনের বিরুদ্ধে ৫–১ সেট পয়েন্টের ব্যবধানে জয়লাভ করে স্বর্ণ পদক ম্যাচে অংশগ্রহণ করেছিল, যেখানে তারা ফ্রান্সকে পরাজিত করে স্বর্ণ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় পুরুষ তীরন্দাজ বিষয়শ্রেণী:দক্ষিণ কোরিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:অলিম্পিক স্বর্ণপদক বিজয়ী দক্ষিণ কোরীয় বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:তীরন্দাজীতে অলিম্পিক পদক বিজয়ী বিষয়শ্রেণী:২০২২ এশিয়ান গেমসের তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী দক্ষিণ কোরীয় বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:তীরন্দাজীতে এশিয়ান গেমস পদক বিজয়ী
নিম্ফিয়া পিউবেসেন্স (; বৈজ্ঞানিক নাম: Nymphaea pubescens) শাপলাজাতীয় পুষ্প বৃক্ষ পরিবারের এক ধরনের প্রজাতিবিশেষ। এ প্রজাতিরও কয়েকটি পৃথক প্রতিশব্দ রয়েছে। তন্মধ্যে সাধারণ নাম হিসেবে রয়েছে Nymphaea rubra। এটি লাল রঙের হয়ে থাকে যা বাণিজ্যিকভাবে লাল শাপলা নামে পরিচিত। এ প্রজাতিরও বেগুনী রঙের গোলাকৃতি পাতা রয়েছে।  অ্যাকোয়ারিয়ামে রাখার জন্য খুব জনপ্রিয় একটি উদ্ভিদ হিসেবে শাপলার বাণিজ্যধর্মী ব্যবহার রয়েছে। এ প্রজাতির উদ্ভিদের জলের নিচের পাতাগুলো দেখতে খুবই নয়ন মনোহর। তাই অ্যাকোয়ারিস্টগণ প্রায়শঃই এর পাতাগুলো ছেঁটে ফেলেন এবং উদ্ভিদটিকে পরিপূর্ণভাবে উপ-জলজ উদ্ভিদে রূপান্তর করতে সক্ষমতা প্রদর্শন করেন।Nymphaea pubescens   বিবরণ  প্রাকৃতিক পরিবেশ ও চাষাবাদ - উভয়ভাবেই এ শাপলা উৎপাদিত হয়। অম্লক্ষারবিহীন জলেই এটি ভাল জন্মে। তবে ১৫° সেলসিয়াস তাপমাত্রার নিচে এটি জন্মে না। জলজ উদ্ভিদ হিসেবে এটির শিকড় পানিতে কাদার নিচে প্রবেশ করে। শাপলা ফুল সরাসরি কাণ্ড ও মূলের সাথে যুক্ত থাকে। মূল যুক্ত থাকে মাটির সঙ্গে এবং পাতা পানির উপর ভেসে থাকে। কিছু পাতা পানির নিচে থাকে। মূল থেকেই নতুন পাতার জন্ম নেয়। পাতাগুলো গোল এবং সবুজ রঙের হয় কিন্তু নিচের দিকে কালচে রঙের হয়ে থাকে। ভাসমান পাতাগুলোর চারদিক ধারালো হয়। কাগজের ন্যায় হালকা পাতাগুলোর আকার ১৫ থেকে ২৬ সেন্টিমিটার এবং এদের ব্যাপ্তি প্রায় ০.৯ থেকে ১.৮ মি। ফুলগুলো যখন পূর্ণাঙ্গভাবে বিকশিত হয়, তখন এর ব্যাস প্রায় ১৫ সে.মি হয়। শাপলা ফুল দিনের বেলায় সঙ্কুচিত হয় এবং রাতে পূর্ণাঙ্গভাবে ফুঁটে। ন্যমফাইয়া পিউবসেন্স’র ভিন্নতাজনিত ও সঙ্করায়ণের ফলে এদের রঙ সাদা থেকে গোলাপী, পটলবর্ণ, বেগুনী, ফিকে লাল হয়ে থাকে।   প্রাপ্তিস্থান  এ প্রজাতির উদ্ভিদকে বাংলা ভাষায় শাপলা, হিন্দিতে কোকা এবং সংস্কৃত ভাষায় কুমুদা নামে ডাকা হয়ে থাকে।Names এটি স্বল্প গভীর জলের হ্রদ ও পুকুরে জন্মে। নাতিশীতোষ্ণ ও গ্রীষ্মমণ্ডলীয় এলাকা হিসেবে বাংলাদেশ, ভারত, পাকিস্তান, শ্রীলঙ্কা, চীনের ইউনান প্রদেশ, তাইওয়ান, ফিলিপাইন, কম্বোডিয়া, লাওস, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া প্রভৃতি দেশে দেখতে পাওয়া যায়।  এছাড়াও উত্তর-পূর্বাঞ্চলীয় অস্ট্রেলিয়া এবং পাপুয়া নিউগিনিতেও নিম্ফিয়া পিউবেসেন্সের সন্ধান পাওয়া গেছে।   তথ্যসূত্র    বহিঃসংযোগ    Banglapedia  Studies on Nymphaea species in Bangladesh  Sorting Nymphaea names  Nymphaea pubescens - Pictures  Flora of China 6: 116–118. 2001 - Nymphaea 睡莲属  পিউবেসেন্স বিষয়শ্রেণী:ভারতের উদ্ভিদ বিষয়শ্রেণী:থাইল্যান্ডের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:লাওসের উদ্ভিদকুল বিষয়শ্রেণী:ফিলিপাইনের উদ্ভিদ বিষয়শ্রেণী:মালয়েশিয়ার উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:চীনের উদ্ভিদ বিষয়শ্রেণী:অস্ট্রেলিয়ার উদ্ভিদ
নিশিতা গোস্বামী (; ) অসমের চলচ্চিত্র জগতের এক জনপ্রিয় অভিনেত্রী। অসমের গুয়াহাটি নগরে তার জন্ম। তার পিতার নাম প্রদীপ গোস্বামী ও মাতার নাম মলয়া গোস্বামী। মাতা মলয়া গোস্বামী ছিলেন একজন জনপ্রিয় অসমীয়া অভিনেত্রী। নিশিতা গোস্বামী তার মা থেকেই চলচ্চিত্র জগতে অভিনয় করার সুযোগ পায়। তিনি অসমের বিভিন্ন ভ্রাম্যমাণ থিয়েটারেও অভিনয় করেছেন। মাত্র ছয় বৎসর বয়সে রাতি ফুলা ফুল নামক অসমীয়া চলচ্চিত্রে অভিনয় করে তিনি চলচ্চিত্র জগতে প্রবেশ করেন। বর্তমানে তিনি অনেক অসমীয়া চলচ্চিত্রে অভিনয় করে দর্শকের সমাদর লাভ করিতে সক্ষম হয়েছেন। এমনকি অসমের বিভিন্ন ম্যাগাজিনে তার আলোকচিত্র শীর্ষস্থান প্রাপ্ত করেছে।  অভিনীত চলচ্চিত্র  জিলমিল জোনাক  রামধেনু  মন যায়  অধিনায়ক  চুরেণ চোরর পুতেক  মন  রঙ  দীনবন্ধু  রিসাং  ধন কুবেরর ধন  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আসামের অভিনেত্রী বিষয়শ্রেণী:আসামের ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:অসমীয়া ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:গুয়াহাটির অভিনেত্রী
পাপ: প্রথম চাল একটি বাংলাদেশী চলচ্চিত্র। এটি পরিচালনা করেছেন জাতীয় চলচ্চিত্র পুরস্কারপ্রাপ্ত নির্মাতা সৈকত নাসির। এতে মূল চরিত্রে অভিনয় করেছেন ববি হক এবং জিয়াউল রোশান।   অভিনয়শিল্পী   রোশান  ববি - সহকারী কমিশনার শায়লা  জাকিয়া কামাল মুন মাহা  আরিয়ানা জামান   নির্মাণ  ১০ই মার্চ, ২০২২ তারিখ থেকে ঢাকার বিভিন্ন স্থানে দৃশ্যধারণ শুরু করা হয়। চলচ্চিত্রটি প্রযোজনায় আছে প্রযোজনা প্রতিষ্ঠান জাজ মাল্টিমিডিয়া। পাপঃ প্রথম চাল সিনেমার কাহিনি, সংলাপ, চিত্রনাট্য ও গীতিকার হিসেবে রয়েছেন জাজ মাল্টিমিডিয়ার চেয়ারম্যান আবদুল আজিজ।  পাপ চলচ্চিত্রের এটি প্রথম পর্ব, তাই নামের সাথে জুড়ে দেয়া হয়েছে "পাপ: প্রথম চাল"। ছবিটির দ্বিতীয় পর্বও আসবে বলে জানিয়েছেন নির্মাতা।   মুক্তি  ৫ই মার্চ ছবিটি বিনা কর্তনে বিবাচন (সেন্সর) ছাড়পত্র পায়। ৫ এপ্রিল ২০২৩ 'পাপ' সিনেমার প্রথম অফিশিয়াল পোস্টার প্রকাশ পায়। তার আগে ৩০শে মার্চ ২০২৩ বৃহস্পতিবার রাতে ৫৫ সেকেন্ডের একটি আগ্রহোদ্দীপক খণ্ড বা "টিজার" প্রকাশ করা হয়। চলচ্চিত্রটি ২০২৩ সালের ঈদুল ফিতরে প্রেক্ষাগৃহে মুক্তি দেওয়া হয়।   তথ্যসূত্র   বিষয়শ্রেণী:২০২৩-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী অপরাধমূলক চলচ্চিত্র বিষয়শ্রেণী:বাংলাদেশী নাট্য চলচ্চিত্র
কালাগাউঁ পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ২৪০৫ জন এবং খানার সংখ্যা ছিল ৪৯৪টি। ২০০১ সালের শুমারি অনুসারে জনসংখ্যা ছিল ২৭৩৩ জন এবং সাক্ষরতার হার ছিল ৪৪%।   তথ্যসূত্র   বিষয়শ্রেণী:অছাম জেলার জনপদসমূহ বিষয়শ্রেণী:অছাম জেলার ভূগোল অসম্পূর্ণ বিষয়শ্রেণী:অছাম জেলার গ্রাম উন্নয়ন সমিতি বিষয়শ্রেণী:উইকিউপাত্তে স্থানাঙ্ক আছে
thumb|স্বর্ণ এবং রূপার সুতা, সিল্ক এবং জরির তৈরি অষ্টাদশ শতকের প্রথম দিকের পুরুষদের ছোগা কোট   মুঘল পোশাক বলতে ষোড়শ, সপ্তদশ এবং অষ্টাদশ শতাব্দীতে ভারতীয় উপমহাদেশে বিস্তৃত সাম্রাজ্যে মুঘলদের তৈরিকৃত পোশাককে বোঝানো হয়। এগুলো ছিল মসলিন, সিল্ক, মখমল এবং জরি দিয়ে তৈরি রাজকীয় নকশার পোশাক।What did Mughals wear? DK find out রং এবং রজক, লোহার সালফেট, তামার সালফেট এবং এন্টিমনির সালফেটের ছাঁচ ডট, চেক এবং ঢেউ খেলানো নকশা তৈরি করতে ব্যবহার করা হতো।  পুরুষেরা লম্বা হাতা বিশিষ্ট কোট ছোগা সহ বিভিন্ন লম্বা এবং খাটো আলখাল্লা পড়তেন। তারা মাথায় "পাগড়ি" এবং "পাটকার" সাথে কোমরে অলংকৃত উত্তরীয় পরিধান করতেন। তারা "পায়জামার" মতো প্যান্ট (সম্পূর্ণ পা ঢাকা পোশাক জেক ইংরেজিতে পাজামা বলে) পিরধান করতেন। অন্যান্য পোশাকের মধ্যে রয়েছে: "পেশবা" শৈলীর কোট এবং "য়ালেক" কোট। মহিলারা "সেলোয়ার", "চুড়িদার", "দিলজা", "ঘাগড়া" এবং "ফার্সি" পরিধান করতেন। তারা কানের দুল, নাকের ফুল, গলার হার, চুরি এবং নুপুর সহ প্রচুর পরিমাণে অলংকার ব্যবহার করতেন।  পাগড়ির মধ্যে ছিল: চার্ স্তর বিশিষ্ট "ছাও-গসিয়া", গম্বুজ আকৃতির "কুব্বেদার", "কাশিতি", "দুপাল্লি", সুতার কাজ করা "নুক্কদার" এবং সুতার কাজ এবং মখমলের "মানদিল"। জুতার মধ্যে ছিল: সামনের অংশে উপরের দিকে বাঁকানো "ঝুতি", "কাফাশ", "চারভান", "সালিম শাহী" এবং "খুর্দ নাও"। সেই সময়ে লখনৌ জুতা এবং সোনা রুপার সুতার কারুকার্যের জন্য বিখ্যাত ছিল। মুঘল সম্রাটরা সাধারণত তাদের পাগড়িতে সুসজ্জিত পাগড়ির অলংকার ব্যবহার করতেন। এগুলো তৈরী হতো স্বর্ণ এবং রুবি, হীরা, পান্না এবং নীলকান্তমণির মতো বহুমূল্য রত্ন দিয়ে।   মহিলাদের ফ্যাশন  থাম্ব|মুঘল পোশাক পরিহিত নারী   দৈনন্দিন সৌন্দর্য চর্চায়  রাজপরিবারের মহিলারা স্নানঘরে সোলাহ সিঙ্গার নামের ১৬ টি আচার বিশিষ্ট একটি বিশদ সৌন্দর্যচর্চার অনুষ্ঠান পালন করতেন। দাসদাসীদের সহায়তায় সম্ভ্রান্ত মহিলারা বিশেষ সুগন্ধি এবং চন্দন বাটা ব্যবহার করে স্নান করতেন। তারা কাজল দিয়ে চোখ সাজাতেন করতেন এবং গায়ে বিভিন্ন ধরনের গয়না পরিধান করতেন। তাদের চুল সাধারণত বেণী বা খোঁপা করা থাকতো এবং সুগন্ধি ফুল দিয়ে তা সজ্জিত করা হতো। এসব তথ্য হিন্দু বধূদের কাছ থেকে পাওয়া গেছে এবং এসব হারেমের জীবনে যুক্ত হয়েছে। চোখের ভ্রুগুলো ধনুকের মতো বাঁকা করে আঁকা হতো, চোখে কাজল দেয়া হতো এবং মিশি দিয়ে দাঁত উজ্জ্বল করা হতো।  জামা জামা বাঙালী মহিলাদের জন্য লম্বা পোশাকের ধরন। যমের অনেক বৈচিত্র্য থাকতে পারে তবে সবচেয়ে সাধারণ হল "গোল জামা"। এটা বিশ্বাস করা হয় যে জামা বাংলার মুসলিম শাসকদের দ্বারা বাঙালি পোশাকের একটি অংশ হয়ে উঠেছিল। এটি একটি লম্বা, ঢিলেঢালা পোশাক যা মুখ এবং হাত ছাড়া পুরো শরীর ঢেকে রাখে। এটি হালকা ওজনের তুলা বা সিল্ক কাপড় থেকে তৈরি, যা বাংলাদেশের গরম ও আর্দ্র আবহাওয়ায় পরতে আরামদায়ক করে তোলে। বাংলায় মুসলমানদের শাসনের আগে, প্রাচীন বাঙালিরা বিশ্বাস করত যে সেলাই করা পোশাক হল অপবিত্র। একজন সেক্যুলার বাঙালি নেতার বিরোধিতা করে বলা হয়েছে জে—‘মুকুন্দরামের লেখা থেকে জানা যায় যে তাঁর আমেরের কাছে ১৬ শেষের দিকে সচ্ছল সদস্যরা ইজার বা পায়জা পরতেন। ধর্মঙ্গলে লাউসকেও ইজার পরতে দেখা যায়। তা ছাড়া ধর্মঙ্গলেদের লম্বা জামা পাগড়ি পরার কথা লেখা হয়েছে।’ (হাজারেলে বাংলা সংস্কৃতি, গোলাম মুরশিদ, অবসর প্রকাশনী, পৃ. ৪৬৬)  তথ্যসূত্র  বিষয়শ্রেণী:মুঘল সাম্রাজ্য বিষয়শ্রেণী:ভারতীয় পোশাক বিষয়শ্রেণী:মুঘল পোশাক
নাজমুল আবেদীন ফাহিম একজন বাংলাদেশী ক্রিকেট প্রশিক্ষক। তিনি দীর্ঘদিন বাংলাদেশ ক্রীড়া শিক্ষা প্রতিষ্ঠানে কর্মরত ছিলেন। বাংলাদেশ ক্রিকেট বোর্ডের গেম ডেভেলপমেন্ট ম্যানেজার হিসেবেও দায়িত্ব পালন করেছেন তিনি।   প্রারম্ভিক জীবন  নাজমুল আবেদীন ফাহিম  ঢাকার মতিঝিলে স্টেট ব্যাংক অব পাকিস্তান কলোনিতে (বর্তমানে বাংলাদেশ ব্যাংক কলোনি) জন্মগ্রহণ করেন। তার পিতা স্টেট ব্যাংক অব পাকিস্তানে চাকরি করতেন। পরবর্তীতে বাবার চাকরির সুবাদে ফাহিম করাচিতে চলে যান এবং ১৯৬৯ সাল পর্যন্ত সেখানেই অবস্থান করেন।   শিক্ষাজীবন  ফাহিমের শিক্ষা জীবন শুরু হয় ঢাকার স্টেট ব্যাংক প্রিপারেটরি স্কুলে। পরবর্তীতে তিনি করাচিতে যান এবং কয়েক বছর পর দেশে ফিরে মতিঝিল সেন্ট্রাল গভর্নমেন্ট হাই স্কুলে ভর্তি হন। সেখান থেকে ম্যাট্রিক পরীক্ষায় উত্তীর্ণ হয়ে তিনি নটর ডেম কলেজে ভর্তি হন এবং ১৯৭৭ সালে সেখান থেকে উচ্চমাধ্যমিক শিক্ষা সম্পন্ন করেন। পরবর্তীতে তিনি জগন্নাথ কলেজ থেকে স্নাতক ডিগ্রি অর্জন করেন।   কর্মজীবন  খেলোয়াড় জীবনে ফাহিম মূলত ব্যাটসম্যান হিসেবে খেলতেন। দ্বিতীয় বিভাগের দল একতা বিতানের হয়ে তিনি পেশাদার ক্রিকেটে প্রবেশ করেন। পরবর্তীতে ওয়ারী ও গুলশান ইয়ুথ ক্লাবের হয়ে প্রথম বিভাগে অংশগ্রহণ করেন তিনি।  ১৯৮৬ সালে তিনি মৌলভীবাজারের কুলাউড়ায় জেমস ফিনলে নামক একটি প্রতিষ্ঠানের চা-বাগানে সহকারী ম্যানেজার হিসেবে যোগদান করেন এবং ১৯৮৮ সাল পর্যন্ত সেখানে চাকরি করেন। এরপর তিনি বাংলাদেশ ক্রীড়া শিক্ষা প্রতিষ্ঠান (বিকেএসপি)-তে যোগদান করেন। এর কয়েকমাস পর বৃত্তি নিয়ে ভারতের ন্যাশনাল ইনস্টিটিউট অব স্পোর্টস থেকে প্রশিক্ষণ নেন তিনি।  তিনি পিচ কিউরেটর হিসেবেও প্রশিক্ষণ নিয়েছিলেন। বাংলাদেশের প্রথম টেস্ট ম্যাচের পিচ প্রস্তুত করতে কাজ করেছিলেন তিনি। এছাড়া ১৯৯৮ আইসিসি নক-আউট ট্রফির ম্যাচগুলোর জন্য পিচ তৈরিতেও তার অবদান আছে।  ২০০০ সালে তিনি অস্ট্রেলিয়া থেকে কোচদের লেভেল টু কোর্স সম্পন্ন করেন। পরে, ২০০৯ সালে ঢাকায় এশিয়ান ক্রিকেট কাউন্সিলের অধীনে লেভেল থ্রি কোর্স করেন।  ২০০৫ সালে তিনি বিকেএসপি ছেড়ে বাংলাদেশ ক্রিকেট বোর্ডে হাই পারফরম্যান্স দলের সিনিয়র কোচ হিসেবে যোগদান করেন। এরপর তিনি অনূর্ধ্ব-১৯ দলের প্রশিক্ষকের দায়িত্ব পান। ২০০৮-এ তাকে প্রশিক্ষণ থেকে সরিয়ে প্রশাসনিক দায়িত্ব দেওয়া হয়। এ সময় তিনি কাজ করেছেন বিসিবির গেম ডেভেলপমেন্ট ম্যানেজার হিসেবে। ২০১৭ সালে তাকে মহিলা দলের দায়িত্ব দেওয়া হয়। তার সময়েই বাংলাদেশ নারী দল ২০১৮ এশিয়া কাপে শিরোপা জেতে, বিজয়ী হয় ২০১৯ আইসিসি মহিলা বিশ্ব টুয়েন্টি২০ বাছাইপর্বেও। ২০১৯ সালের সেপ্টেম্বরে তিনি বিসিবি থেকে পদত্যাগ করেন। ২০২১ সালে বিসিবির কার্যনির্বাহী পরিষদের নির্বাচনে পরিচালক পদে খালেদ মাহমুদ সুজনের বিরুদ্ধে প্রতিদ্বন্দ্বিতা করে পরাজিত হন তিনি।  ২০২২ টি১০ লিগে তিনি বাংলা টাইগার্স দলের মেন্টর হিসেবে চুক্তিবদ্ধ হন। ২০২৩ বাংলাদেশ প্রিমিয়ার লিগে ফরচুন বরিশালের কোচ হিসেবে দায়িত্ব পালন করছেন তিনি।   ব্যক্তিগত জীবন  ফাহিম ২০০৭ সালে সামিয়া ফেরদৌসের সাথে বিবাহ বন্ধনে আবদ্ধ হন।   পুরস্কার ও সম্মাননা   জাতীয় ক্রীড়া পুরস্কার (২০২০)   তথ্যসূত্র   বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী বিষয়শ্রেণী:জগন্নাথ কলেজের প্রাক্তন শিক্ষার্থী বিষয়শ্রেণী:ঢাকা থেকে আগত ক্রিকেটার বিষয়শ্রেণী:বাংলাদেশী ক্রিকেট কোচ
ঊর্মিলা সংস্কৃত মহাকাব্য রামায়ণের একটি প্রধান চরিত্র।  ঊর্মিলা এছাড়াও বোঝাতে পারে:   উর্মিলা আরয়াল, নেপালী রাজনীতিবিদ  উর্মিলা উন্নি, ভারতীয় অভিনেত্রী, মালেয়ালম চলচ্চিত্রে উপস্থিত  উর্মিলা কান্তিকার (২১শ শতাব্দী), মারাঠি চলচ্চিত্র অভিনেত্রী  উর্মিলা তিওয়ারি (২১শ শতাব্দী), ভারতীয় মঞ্চ ও টেলিভিশন অভিনেত্রী  উর্মিলা দেবী দাসী (জন্ম ১৯৫৫), একজন মার্কিন শিক্ষক  উর্মিলা ভাট (১৯৩৪-১৯৯৭), ভারতীয় অভিনেত্রী  উর্মিলা ভুলা, দক্ষিণ আফ্রিকার মানবাধিকার আইনজীবী  উর্মিলা মহান্ত (২১শ শতাব্দী), ভারতীয় অভিনেত্রী  উর্মিলা মাতন্ডকর (জন্ম ১৯৭৪), ভারতীয় চলচ্চিত্র অভিনেত্রী  উর্মিলা সত্যনারায়ণ, ভারতের শাস্ত্রীয় ভরতনাট্যম নৃত্যশিল্পী
মালব বা মালাভাস (ব্রাহ্মী লিপি : 𑀫𑁆𑀫𑀸𑀭𑀯 Mmālava) অথবা মালওয়ারা ছিলেন একটি প্রাচীন ভারতীয় উপজাতি। আধুনিক পণ্ডিতরা তাদের মালিয়ান জনগণের বা মল্লোই নামেই চিহ্নিত করেন । কথিত আছে তারা খ্রিস্টপূর্ব ৪র্থ শতাব্দীতে আলেকজান্ডারের আক্রমণের সময় পাঞ্জাব অঞ্চলে বসতি স্থাপন করেছিল। পরে, মালবরা দক্ষিণ দিকে বর্তমান রাজস্থানে এবং শেষ পর্যন্ত মধ্যপ্রদেশ ও গুজরাটে চলে যায় ও সেখানে বসতি স্থাপন করে। পশ্চিমা ত্রাপদের (দ্বিতীয় শতাব্দী), গুপ্ত সম্রাট সমুদ্রগুপ্ত (৪র্থ শতক) এবং চালুক্য সম্রাট দ্বিতীয় পুলকেশিনের (সপ্তম শতাব্দী) বিরুদ্ধে পরাজয়ের ফলে তাদের শক্তি ধীরে ধীরে হ্রাস পায়।  মধ্য ভারতের মালওয়া অঞ্চলের নামকরণ করা হয়েছে মালব উপজাতির নামে। মালব যুগ, যা পরে বিক্রম সংবত নামে পরিচিত হয়, সম্ভবত তারাই প্রথম এর প্রবর্তন করেছিল।  মহাভারত এবং মহাভাষ্য সহ বেশ কয়েকটি প্রাচীন ভারতীয় গ্রন্থে মালবদের উল্লেখ করা হয়েছে।  মহাভারত অনুসারে, সাবিত্রীর পিতা মাদ্র রাজা অশ্বপতির একশত পুত্র তাদের মা মালাভির নামানুসারে মালব নামে পরিচিত ছিল।  যদিও পাণিনি দ্বারা মালভদের বিশেষভাবে উল্লেখ করা হয়নি, তবে তার ১১৭ তম সূত্রতে আয়ুধজীবী সংঘ (যারা অস্ত্রের পেশায় বসবাস করে) নামে একটি উপজাতির কথা উল্লেখ করেছে এবং কাশিকা এই উপজাতির মধ্যে মালব এবং ক্ষুদ্রকদের অন্তর্ভুক্ত করেছে। . পতঞ্জলির মহাভাষায় ১৬৮ তম শ্লোকে মালবদের উল্লেখ আছে।   মালাভাদের আদি জন্মভূমির অবস্থান সম্পর্কে নির্দিষ্ট কিছু তথ্য পাওয়া যায়নি তবে আধুনিক পণ্ডিতরা সাধারণত প্রাচীন গ্রীক বিবরণে উল্লিখিত " মাল্লি " বা "মল্লোই" জাতির সাথে তাদের যুক্ত করেন। গ্রীক বিবরণে তাদের বিরুদ্ধে আলেকজান্ডারের যুদ্ধের বর্ণনা পাওয়া গেছে।   খ্রিস্টপূর্ব ৪র্থ শতাব্দীতে আলেকজান্ডারের আক্রমণের সময়, মাল্লোইরা রাভি ও চেনাব নদীর সঙ্গমস্থলের উত্তরে বর্তমান পাঞ্জাব অঞ্চলে বসবাস করতেন।    তথ্যসূত্র   বিষয়শ্রেণী:প্রাক্তন রাজ্য
থাম্ব|ধর্ষণের মিথ্যা অভিযোগের একটি উদাহরণ উপরের উল্লেখিত চিত্রে ধর্ষণের একটি মিথ্যা অভিযোগ ঘটে যখন একজন ব্যক্তি বলে যে তারা বা অন্য কোনো ব্যক্তিকে ধর্ষণ করা হয়েছে, যখন কোনো ধর্ষণ ঘটেনি।  যদিও কিছু গবেষণায় ধর্ষণের মিথ্যা অভিযোগের ব্যাপকতা চিহ্নিত করার চেষ্টা করা হয়েছে, ফরেনসিক ভিকটিমোলজির উপর ২০১৩ সালের একটি বই অনুসারে, "মিথ্যা অভিযোগ" এর বিভিন্ন সংজ্ঞার কারণে প্রকৃত শতাংশ অজানা থেকে যায়।   মিথ্যা অভিযোগের হার কখনও কখনও স্ফীত বা ভুলভাবে উপস্থাপন করা হয় যেমন ভিত্তিহীন শব্দের সাথে মিলিত হওয়ার কারণে। এই উপাধি, যা আইন প্রয়োগকারীকে একটি উপসংহারে না এসে মামলাগুলি বন্ধ করার অনুমতি দেয়, যথেষ্ট প্রমাণ ছাড়াই রিপোর্টগুলি বর্ণনা করতে ব্যবহৃত হয়, যেখানে অভিযোগকারী বিশ্বাসযোগ্য নয় বা বলে যে অ্যাকাউন্টটি অসত্য।   মার্কিন যুক্তরাষ্ট্রে বর্ণবাদের বিষয়ে, আফ্রিকান আমেরিকান পুরুষদের বিরুদ্ধে শ্বেতাঙ্গ নারীদের দ্বারা ধর্ষণের মিথ্যা অভিযোগ করা হয়েছে, বিচার ব্যবস্থায় শ্বেতাঙ্গদের বেশি প্রভাব রয়েছে, প্রায়শই ভুল দোষী সাব্যস্ত হয়।    এই ধরনের ঘটনা ঐতিহাসিকভাবে বিচারবহির্ভূত সহিংসতার দিকে পরিচালিত করেছে, যেমন লিঞ্চিং।   তথ্যসূত্র    বহিঃসংযোগ   Dr. Carol Tavris' presentation at TAM 2014 Who's Lying, Who's Self-Justifying? Origins of the He Said/She Said Gap in Sexual Allegations  (online video)  বিষয়শ্রেণী:ধর্ষণ বিষয়শ্রেণী:অপরাধবিজ্ঞান বিষয়শ্রেণী:অপর্যালোচিত অনুবাদসহ পাতা